**Paziņojums par līdzdalības iespējām Ministru kabineta noteikumu projekta „Kārtība, kādā ziņo par sprāgstvielu prekursoriem” izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts. |
| 2. | Dokumenta nosaukums | Ministru kabineta noteikumu projekts „Kārtība, kādā ziņo par sprāgstvielu prekursoriem” (turpmāk – Noteikumu projekts). |
| 3. | Politikas joma un nozare vai teritorija | Iekšlietu politika. |
| 4. | Dokumenta mērķgrupas | Projekts attiecas uz atsevišķu personu loku, kuri saistīti ar sprāgstvielu prekursoru tirdzniecību un lietošanu (ekonomikas dalībnieki, tiešsaistes tirdzniecības vietas un profesionāli sprāgstvielu prekursoru lietotāji).  |
| 5. | Dokumenta mērķis un sākotnēji identificētās problēmas būtība | Projekts sagatavots atbilstoši Eiropas Parlamenta un Padomes 2019. gada 20. jūnija Regulas (ES) Nr. [2019/1148](http://eur-lex.europa.eu/eli/reg/2013/98/oj/?locale=LV) par sprāgstvielu prekursoru tirdzniecību un lietošanu, ar ko groza Regulu (EK) Nr. 1907/2006 un atceļ Regulu (ES) Nr. 98/2013, prasībām nodrošināt atbilstošu ziņošanas kārtību par darbībām ar sprāgstvielu prekursoriem.Projekts paredz noteikt Valsts drošības dienestu par kontaktpunktu ziņošanai par aizdomīgiem darījumiem, kā arī noteikt kārtību, kādā kontaktpunkts ziņošanai par aizdomīgiem darījumiem tiek informēts par aizdomīgiem darījumiem saistībā ar sprāgstvielu prekursoriem vai to būtiskiem pazušanas gadījumiem un zādzībām. |
| 6. | Dokumenta izstrādes laiks un plānotā virzība | Noteikumu projekts ir Iekšlietu ministrijas iekšējās izstrādes un saskaņošanas stadijā. Projektu ir plānots tuvākajā laikā izsludināt saskaņošanai Valsts sekretāru sanāksmē. |
| 7. | Dokumenti | Noteikumu projekts un tā sākotnējās ietekmes novērtējuma ziņojums (anotācija). |
| 8. | Sabiedrības pārstāvju iespējas līdzdarboties | Rakstveidā iesniedzot viedokli, iebildumus un priekšlikumus par izstrādāto projektu. |
| 9. | Pieteikšanās līdzdalībai | Viedokļus, iebildumus un priekšlikumus lūgums iesniegt **līdz 2020. gada 12. jūlijam,** nosūtot tos uz elektroniskā pasta adresi: juristi@vdd.gov.lv. Iesniedzot viedokli, iebildumus vai priekšlikumus par projektu, jānorāda iesniedzēja vārds, uzvārds, institūcijas nosaukums, kuru pārstāv (ja tāda ir), tālruņa numurs un e-pasta adrese. |
| 10. | Cita informācija | Nav. |
| 11. | Atbildīgā amatpersona | tālr.67209206, juristi@vdd.gov.lv . |